මේ මස 27 වැනිදා ස්විට්ස්ර්ලන්තයේ පිහිටි අන්තර්ජාතික ඔලිම්පික් මූලස්ථානයේ පැවැත්වෙන මේ හදිසි රැස්වීමට ක්‍රීඩා අමාත්‍යාංශයේ නියෝජිතයන් හා ජාතික ඔලිම්පික් කමිටු නියෝජිතයන් පිරිසක් කැඳවා ඇත.මෙලෙස හදිසි රැස්වීමක් කැඳවා ඇත්තේ ඉදිරියේ පැවැත්වෙන ජාතික ඔලිම්පික් කමිටු නිලවරණය සාධාරණව පැවැත්වීම උදෙසා මඟ‍පෙන්වීමට බව අන්තර්ජාතික ඔලිම්පික් කමිටුව පසුගිය 15වැනිදා එවා ඇති ලිපියකින් දැක්වේ.අන්තර්ජාතික ඔලිම්පික් කමිටුව ක්‍රීඩා අමාත්‍යාංශයට හා ජාතික ඔලිම්පික් කමිටුවට ලබාදෙන මඟපෙන්වීම්වලින් අනතුරුව සාධාරණ කාලසීමාකදී එය ඉටුකිරීමෙන් නිලවරණය අන්තර්ජාතික හා ආසියානු ඔලිම්පික් කමිටු නියෝජිතයන්ගේ නිරීක්ෂණ සහිතව පැවැත්වීමට හැකියාව ලැබෙනු ඇතැයි දැනුම්දී තිබේ.